VALSTYBINĖS LIGONIŲ KASOS DIREKTORIUS

Į S A K Y M A S

DĖL TERITORINIŲ LIGONIŲ KASŲ SKAIČIAUS IR JŲ TERITORINĖS VEIKLOS ZONŲ NUSTATYMO

2002 m. rugsėjo 2 d. Nr. 79

Vilnius

Vadovaudamasis Lietuvos Respublikos sveikatos draudimo įstatymo 9, 15, 32 straipsnių pakeitimo ir papildymo įstatymo (Žin., 2002, Nr. 72-3021) 3 straipsniu:

1. Nustatau, kad nuo 2003 m. sausio 1 d. veiks penkios teritorinės ligonių kasos:

1.1. Vilniaus teritorinė ligonių kasa;

1.2. Kauno teritorinė ligonių kasa;

1.3. Klaipėdos teritorinė ligonių kasa;

1.4. Šiaulių teritorinė ligonių kasa;

1.5. Panevėžio teritorinė ligonių kasa.

2. Nustatau šias teritorinių ligonių kasų veiklos zonas:

2.1. Vilniaus teritorinės ligonių kasos veiklos zona – Vilniaus ir Alytaus apskritys;

2.2. Kauno teritorinės ligonių kasos veiklos zona – Kauno ir Marijampolės apskritys;

2.3. Klaipėdos teritorinės ligonių kasos veiklos zona – Klaipėdos ir Tauragės apskritys;

2.4. Šiaulių teritorinės ligonių kasos veiklos zona – Šiaulių ir Telšių apskritys;

2.5. Panevėžio teritorinės ligonių kasos veiklos zona – Panevėžio ir Utenos apskritys.

3. Pavedu įsakymo vykdymą kontroliuoti l. e. direktoriaus pavaduotojo pareigas J. Kulik.

DIREKTORIUS	SAULIUS JULIUS JANONIS

SUDERINTA

Lietuvos Respublikos sveikatos apsaugos ministras

Konstantinas Romualdas Dobrovolskis

2002 m. rugsėjo 2 d.

______________